אריה ברקוביץ' (אמן)

**אריה ברקוביץ**' (נולד ב-1 בינואר 1953) הוא אמן, אוצֵר, מעצב, מבקר אמנות ומורה לאמנות ישראלי. מאז שנת 2005 מנהל אמנותי ואוצר של בית האמנים תל אביב.

## ביוגרפיה
אריה ברקוביץ' נולד ברומניה, עלה לישראל עם הוריו ב-1960, משפחתו התיישבה בבאר שבע, בה גדל מגיל שש ועד הצבא.
בצה"ל שירת בצוות הווי הנדסה קרבית בשם אריה ברק,

במסגרתה לקח חלק ב-1972 בתוכנית "בואו נבנה לנו גשר". השיר "ברחוב הנשמות הטהורות" הגיע למקום ה־17 במצעד השנתי תשל"ג (1973).

ברק הלחין יחד עם נתן כהן את השיר "חלפה שנה", שכתב שייקה פייקוב של הנשמות הטהורות.

השיר צעד במצעדי הפזמונים השבועיים של הגל הקל בספטמבר–דצמבר 1973 והגיע לפחות למקום התשיעי.

ברקוביץ' למד אמנות במכון אבני (1977-1975) ואמנות מעשית אצל רפי לביא (1977-1979). סיים תואר שני בעיצוב לתיאטרון באוניברסיטת תל אביב (1981).
הפקת התיאטרון הראשונה אותה עיצב הייתה "פונדק הרוחות", שזכתה במקום הראשון בפסטיבל עכו לתיאטרון ישראלי אחר 1980. במהלך השנים עיצב כמאה הפקות של תפאורה ותלבושות לתיאטרון בחאן הירושלמי, הקומה השלישית, הספרייה, תיאטרון נווה צדק, המדרגות, בימת הקיבוץ, תיאטרון ילדים ונוער (אורנה פורת), ללהקות המחול ענבל ובת שבע ולהפקות אופנה.
[שמאל|ממוזער|250px|מקימי גלריה אחד העם 90 מימין לשמאל [שרה חינסקי, אריה ברקוביץ' (עומד) ורונית דברת בפתח הגלריה]]
הקים את "אחד העם 90", הגלריה השיתופית הראשונה בישראל שפעלה מאפריל 1982 עד ינואר 1986. הייתה זו הגלריה הראשונה שהוקמה כיוזמה פרטית על ידי האמנים עצמם, מומנה ונוהלה על ידם, ללא כוונת רווח והיא זכתה לכיסוי תקשורתי נרחב. הגלריה פעלה ברחוב אחד העם 90, פינת שיינקין. שותפותיו להקמת ולניהול הגלריה היו רונית דברת ושרה חינסקי.

בגלריה הוצגו 64 תערוכות והציגו 116 אמנים.

ברקוביץ' הוא ממקימי בית הספר לאמנות ועיצוב "מימד לאמנות חזותית" שהוקם בשנת 1983 ופעל ברחוב ברנר 17 ואחר כך ברחוב נחלת בנימין עד שנת 2000. ב-2001 התאחד עם אסכולה והפך לאסכולה מימד עד לסגירתו ב-2005. קבוצת "מימד", פעלה לצד בית הספר, בשנים 1988–1990, ביחד עם טוביה אברהם, יגאל עוזרי, אבי עזרא, שמחה שפייזר ורוני ראובן. חברי "מימד" (פרט לראובן) לימדו בבית הספר "מימד לאמנות חזותית". הם הציגו יחדיו ואירחו אמנים נוספים. קבוצת "מימד" החלה לפעול בגלריה "מימד קטן" בחנות "פרוזה" בדיזנגוף סנטר ומשפעילותה התרחבה, נפתחה גלריה "מימד" ברחוב פינסקר פינת טרומפלדור. הקבוצה ערכה פרויקטים אמנותיים, תערוכות והרצאות בפריפריה, בקיבוצים ובמושבים.

מאז שנת 2005 ברקוביץ' מנהל אמנותי ואוצר של בית האמנים תל אביב.

במשך ארבע שנים היה מנהל אמנותי ואוצר קבוע של הגלריה העירונית "החווה", חולון, שהציגה אמנות אקולוגית ועיצוב. אצר עד היום (2018) במסגרת שונות, מאות תערוכות בהן תערוכות מוזיאליות דוגמת פורום המוזיאונים, מוזיאון ארץ ישראל, מוזיאון ינקו דאדא ועוד.

בשנים 1993–1994 היה בעל מדור עיצוב בעיתון חדשות. בשנים 1996–2006 היה בעל מדור שבועי לעיצוב במוסף "גלריה" בעיתון "הארץ"; מפרסם מאמרים לעיצוב במגזינים מקצועיים שונים, ביניהם "בניין ודיור".

בינואר 2023 הוציא ספר המסכם את עבודתו והשיק קיר אמן שהוא מעין רטרוספקטיבה. קיר האמן נמצא בחלל הכניסה של מקום לאמנות.

**הוראה**

בשנת 1982 היה ברקוביץ' ממייסדי המכללה לאמנות חזותית "מימד", תל אביב, ביחד עם יגאל עוזרי וטוביה אברהם. ברקוביץ' לימד רישום וציור במימד וכיהן כאחראי על תוכניות הלימוד, כמנהל וכסגן מנהל בית הספר. לאחר ב-2002 עזב את "מימד".

מקים ומרכז המגמה לאמנות בתיכון אלון, רמת השרון (1989-1985).

בשנת 1981 ואחר כך משנת 2010 מרצה לאמנות ולעיצוב במכון הטכנולוגי, חולון (בו הוא מעביר קורס על אוצרות); במהלך השנים לימד בסמינר הקיבוצים, תל אביב; מכללת בית ברל; המכללה לאמנות חזותית מימד, תל אביב; תיכון אלון, רמת השרון; האוניברסיטה הפתוחה, תל אביב; המוזיאון לאמנות ישראלית, רמת גן.

**חיים אישיים**

אריה ברקוביץ' נשוי לדפנה גרייף, מעצבת גרפית ולהם בן ובת.

## גלריית תמונות
 
תמונה:Arie Berkowitz 1.jpg|אקריליק על בד מסדרת נופים אורבניים
תמונה:Arie Berkowitz 2.jpg|עבודת פיסול מסדרת פסלי רדי מייד
|עבודת פיסול מסדרת פסלי רדי מייד
תמונה:Arie Berkowitz Urban-painting.jpg|ציור אקריליק על בד
תמונה:Arie Berkowitz Tel Aviv Jaffa.jpg|ציור אקריליק על בד
תמונה:Arie Berkowitz 8.jpg|פסל קיר
תמונה:Arie Berkowitz 9.jpg|פסלי שולחן
תמונה:Arie Berkowitz 7.jpg|פסל קיר
תמונה:Arie Berkowitz 6.jpg|פסל קיר
תמונה:Arie Berkowitz 5.jpg|רישום גרפית על נייר
תמונה:Arie Berkowitz 4.jpg|צילום חלל תערוכה בגלריה עירונית רחובות
תמונה:|
תמונה:|


## תערוכות יחיד נבחרות

## תערוכות קבוצתיות נבחרות

## תערוכות נבחרות כאוצר
* "עיצוב בכסף: כלי כסף איטלקיים בני זמננו", מוזיאון ארץ ישראל, תל אביב (קטלוג; טקסט)
* 1992 - "תפנים", בית האמנים, תל אביב (קטלוג; טקסט)
* 1996 - "כיסא פלסטיק", גלריית המומחה, תל אביב (קטלוג; טקסט)
* 1998 - "האגרטל בעיני מעצבים ופסלים ישראלים עכשוויים", תערוכה נודדת, אמנות לעם (קטלוג; טקסט)
* 1999 - "בקשר לגוף: תכשיטים ואובייקטים", מוזיאון ינקו דאדא, עין הוד; מוזיאון ערד; מוזיאון בת ים (קטלוג; טקסט)
* 2001 - "ונוס באמנות הישראלית", המוזיאון לאמנות ישראלית, רמת גן (קטלוג; טקסט)
* 2001 - "שקוף וצבע: יופי נגד אלימות", המשכן לאמנויות הבמה, תל אביב, אוצר עם אורלי הופמן (קטלוג; טקסט)
* 2002 - "נטע זר: מפגש בין עבודות בתחום האמנות והעיצוב", מוזיאון ינקו דאדא, עין הוד; מוזיאון ערד (קטלוג; טקסט)
* 2003 - "טבע שלא כדרך הטבע", מוזיאון ינקו דאדא, עין הוד (קטלוג; טקסט)
*"ספסלי רחוב", תערוכת חוצות, תל אביב (קטלוג; טקסט)
* 2006 - "קליר יניב: האישה וציפור הנפש", רטרוספקטיבה, מוזיאון ינקו דאדא, עין הוד
* 2009 - "דורותי רובינס: התיאטרון האנושי", רטרוספקטיבה, מוזיאון ינקו דאדא, עין הוד (ספר)
* 2010 - "בוקי שיף – עיצוב לתיאטרון ואופרה", האקדמיה לעיצוב ולחינוך ויצו חיפה
* 2011 - "לא ידע שהוא כזה", תערוכת עיצוב, בית האמנים, תל אביב (קטלוג; טקסט).
* 2016 - "הסתדרתי בשורה אחת" תערוכה של זהבה אדלסבורג במקום לאמנות, תל אביב
* 2018 - אורית גולדמן, "יבשת משל עצמי", בית האמנים ע"ש זריצקי, תל אביב
* 2018 - תמר הירשל, בין גלים וגבולות, בית האמנים ע"ש אלחריזי
* 2018 - שרון רשב"ם פרופ, מסמנת גבולות, בית האמנים תל אביב.
* 2025 - מרינה מוחין, מילים מכובסות, בית האמנים תל אביב.

## הצגות תיאטרון ומחול נבחרות להן עיצב תפאורה ותלבושות
* 1980 - עיצוב תפאורה להצגה "פונדק הרוחות" מאת נתן אלתרמן, פסטיבל עכו לתיאטרון ישראלי אחר, ההצגה הזוכה, בימוי: דוד מעין.
* 1981 - עיצוב תפאורה למופע החול "רדיוס", להקת בת שבע, כוריאוגרפיה: אלמה פרנקפורט.
* 1981 - עיצוב תפאורה להצגה "סרסור להמונים: הצגה מטעה", מאת ריצ'רד פורמן , תיאטרון המדרגות, בבימוי יורם פורת.
* 1983 - עיצוב תפאורה ותלבושות להצגה "לפוצץ אותם" מאת בארי קיף, תיאטרון החאן, בימוי: מוטי לרנר.
* 1983 - עיצוב תפאורה ותלבושות להצגה "שיעור מולדת" מאת ובבימוי דני הורוביץ, בימת הקיבוץ.
* 1983 - עיצוב תפאורה ותלבושות להצגה "בילי-בול הגדול" מאת יורם גל, פסטיבל עכו, בימוי עדנה שביט.
* 1984 - עיצוב תפאורה ותלבושות להצגה "יורדים העירה" מאת סטיבן פוליאקוף, תיאטרון הספרייה, בימוי: גדי רול.
* 1984 - עיצוב תפאורה ותלבושות להצגה "מפי העם", עיבוד של יעל רינג לסיפוריו של י.ל. פרץ, התיאטרון לילדים ונוער, בימוי: אתי רזניק.
* 1986 - עיצוב תפאורה ותלבושות להצגה "החוצה" מאת דני הורוביץ, תיאטרון נווה צדק, בבימוי גוי צ'ייקין.
* 1987 - עיצוב תפאורה ותלבושות להצגה "כאילו בחלום" מאת אוריה באר, תיאטרון הספרייה, בימוי: יגאל עזרתי.
* 1989 - עיצוב תפאורה להצגה "שמוליק של זהרה", מאת חגית רכבי ובבימויה, התיאטרון לילדים ונוער (לימים תיאטרון אורנה פורת).

## קישורים חיצוניים

* 
* אריה ברקוביץ', באתר מרכז המידע לאמנות ישראלית, מוזיאון ישראל, ירושלים
* אריה ברקוביץ', באתר מערכת לחיפוש אנשי במה, החוג לתיאטרון, אוניברסיטת תל אביב
* אריה ברק (ברקוביץ'), באתר פזמונט
* אריה ברק (ברקוביץ'), באתר שירונט
* שיחה עם אריה ברקוביץ', הסטודיו של דוד וקשטיין (סרטון)
*ריאיון עם אריה ברקוביץ', דורון בראונשטיין, באתר חי תרבות

## הערות שוליים

קטגוריה:אמנים ישראלים
קטגוריה:אוצרים ישראלים
קטגוריה:אנשי חינוך ישראלים
קטגוריה:מעצבי במה ישראלים
קטגוריה:מעצבי תלבושות ישראלים
קטגוריה:מעצבים ישראלים
קטגוריה:חברי צוות הווי הנדסה קרבית
קטגוריה:מבקרי אמנות ישראלים
קטגוריה:עיתונאים ישראלים
קטגוריה:בוגרי תיכון מקיף א' (באר שבע)
קטגוריה:בוגרי מכון אבני
קטגוריה:ישראלים ילידי רומניה
קטגוריה:בוגרי אוניברסיטת תל אביב: תיאטרון
קטגוריה:ישראלים שנולדו ב-1953